Keskustelu:Omaisuudenhoitoyhtiö Arsenal

message: Perusteluja ARSENAL-artikkelin väitetylle neutraalisuuden puutteelle ei ole esitetty. 
Neutraalisuus-kyseenalaistus ja epätasapainossa olevan vaa´an kuva tulee poistaa.
Terv. Kolmen äffän mies (28.2.2021 20:53)
________  
Omaisuudenhoitoyhtiö Arsenal Oy:tä käsittelevälle Wikipedian sivulle on kirjattu seuraava herja:
"Tämän artikkelin tai sen osan neutraalius on kyseenalaistettu.
Asiasta keskustellaan keskustelusivulla. Voit auttaa Wikipediaa muokkaamalla artikkelin näkökulmaa neutraalimmaksi. Mallineen saa poistaa vasta kun asiasta on saavutettu konsensus keskustelusivulla."
En havaitse artikkelin neutraalisuudessa ongelmaa.
Näyttötaakka neutraalisuuden kyseenalaisuudesta on väitteen esittäjällä.
Esitän että neutraalisuuden kyseenalaistavan väitteen esittäjä perustelee kantansa, jotta voimme keskustella väitteestä avoimesti ja tosiasioiden pohjalta.
Terveisin
Kolmen äffän mies (fysiikka, filosofia ja filatelia)

message: Omaisuudenhoitoyhtiö Arsenal Oy:tä käsittelevän sivuston alussa on herja, jonka mukaan artikkelin neutraalisuus on kyseenalaistettu. 
En havaitse artikkelissa puolueellisuutta. 
Arsenalin toimintaan on kohdistettu arvostelua lehdistössä ja eduskuntakeskustelussa artikkelissa kuvatulla tavalla, mutta se on empiirinen tosiseikka, joka ei tee itse artikkelista puolueellista. 
Artikkelissa kerrotaan, että Valtiontalouden tarkastusvirasto ei löytänyt 2015 Arsenalin toiminnasta huomautettavaa. Tämäkin on empiirinen tosiseikka, joka on tarkastettavissa VTV:n raportista (johon linkki artikkelissa).
Arsenalista kertova artikkeli kuvaa mielestäni tasapuolisesti niitä sinänsä riidanalaisia seikkoja, joita Arsenalin toimintaan liittyy. Näistä kertominen on olennainen osa Arsenalin tarinaa eikä tee artikkelista puolueellista.
Artikkelin neutraalisuuden kyseenalaistava merkintä tulee poistaa, ellei muuta näytetä. Kolmen äffän mies (keskustelu) 19. marraskuuta 2021 kello 10.32 (EET)
replies: text: Artikkelissa ehkä ongelmallisinta on sen sekavuus ja muutama ilmeisen huonolaatuinen lähde. Kallistuisin ehkä enemmän neutraaliusmallineen poiston kannalle, koska onhan Arsenalia aika runsaasti julkisuudessa arvosteltu artikkelissa kerrotulla tavalla eikä se ole Wikipedian neutraaliusongelma jos artikkelin kohde on riidanaihe tosielämässä. jni (k) 19. marraskuuta 2021 kello 11.20 (EET)
Kukaan ei nähtävästi ole sitä mieltä, että OHY Arsenalia käsittelevä artikkeli itsessään olisi puolueellinen. KYSYMYS: Miten arviolausuma ”neutraalius on kyseenalaistettu” poistetaan? Kolmen äffän mies (keskustelu) 6. joulukuuta 2021 kello 13.01 (EET)
thread_title:  Millä tavalla ei ole neutraali? 

message: Saatavakauppa-osion toinen kappaleessa näyttäisi olevan joitakin toisaalta suoraan kopioituja virkkeitä. Lähteeksi on merkitty Kauppalahden keskustelupalsta (!), jossa siteeraataan jotain Uuden Suomen blogitekstiä. Tämä näyttäisi olevan Wikipediaan päätyneen tekstin alkuperäislähde eli varsinainen sylttytehdas. Muutenkin osion lähteistys vaikuttaisi olevan lievästi ilmaisten horjuvaa, kuten tekstiin on mallinnemerkittykin. Toiveissa on, että se tunnettu joku muu hoitaa, koska itse en ehdi. Tämä siis lähinnä tiedoksiannoksi. --Sakramentti-Jaakko (keskustelu) 25. lokakuuta 2023 kello 17.11 (EEST)
thread_title:  Osin suoraa kopiointia ja kelvotonta lähteistystä